มัสยิดหลวงอันซอริซซุนนะห์
ประวัติมัสยิดบางกอกน้อย/อันซอริซซุนนะห์ กรุงศรีอยุธยาสมัยพระเจ้าเอกทัศน์เป็นกษัตริย์องค์สุดท้าย พม่าได้ยกทัพเข้ามาโจมตีกรุงศรีอยุธยา ได้เผาบ้านเรือน วัดวาอารามพินาศสิ้น ในการยกกองทัพไปต่อสู้ข้าศึกครั้งนั้น พระภักดีเสนา ได้เสียชีวิตในสนามรบ บรรดาราษฎรต่างพากันอพยพหลบหนีการกวาดต้อนจับกุมของทหารพม่า ต่างก็ล่องเรือแพหนีทหารพม่ามาทางตอนใต้ของกรุงศรีอยุธยา ตามแม่น้ำเจ้าพระยา เพื่อหาที่ปลอดภัยหลบซ่อนพม่า บรรดามุสลิมที่อาศัยอยู่ในกรุงศรีอยุธยา ได้ลอยแพล่องเรือลงไปตามลำน้ำเจ้าพระยา มาตั้งหลักแหล่งอาศัยอยู่บริเวณตลาดแก้ว บางอ้อ บางกอกน้อย บางกอกใหญ่ บางลำภูล่างโดยเฉพาะบรรพบุรุษของชาวบางกอกน้อยได้มาตั้งหลักแหล่งและสร้างมัสยิดอยู่ที่บริเวณต้นมะกอก (ปากคลองบางกอกน้อย) ตรงพื้นที่ที่เป็นสถานีรถไฟธนบุรีในปัจจุบัน
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
มัสยิดบางกอกน้อย
ศาสนาอิสลามนิกายสุหนี่